561. stjórrnarfundur BSE
haldinn í Búgarði 7. september 2017.

Mætt á fundinn: Gunnhildur Gylfadóttir, Gestur Jensson, Guðmundur Sturluson, Helga Hallgrímsdóttir 1. varam og Aðalsteinn Hallgrímsson 2. varam.

1. **Fundargerð 560.** stjórnarfundar frá 18.4. lögð fram og samþykkt.
2. **Aðgerðir Matvælastofnunar** vegna förgunar stóðhesta á Skriðulandi í Hörgársveit. Stjórn ræddi málið og fór yfir þá vankanta sem virðast vera á framkvæmd málsins samkvæmt fréttaflutningi en ljóst er að afar neikvætt er fyrir íslenskan landbúnað þegar birtast myndir í fjölmiðlum af dauðum hrossum, að því er virðist á víð og dreif. Það er einnig mat stjórnar að svör fulltrúa MAST í fjölmiðlum hafi ekki verið til að slá á tortryggni í málinu.
Kl. 11 kom Ólafur Jónsson Héraðsdýralæknir NA-umdæmis Matvælastofnunar (MAST) til fundar til að útskýra aðkomu starfsmanna að málinu.
Ólafur útskýrð framkvæmdina og þar kom m.a. fram að Sigurbjörg Bergsdóttir (SB) var staðgengill hans þegar aðgerð var framkvæmd. Rétt er að taka fram að eigandi jarðar og eigendur hestanna hafa um langan tíma verið undir eftirliti vegna slæglegrar umhirðu á dýrum.
Taldi Ólafur miður að myndband af bardaga fyrrgreindra hesta þegar þeir voru sloppnir í annað hólf þar sem hryssur voru, hafi gengið nokkuð lengi á samfélagsmiðlum áður en MAST frétti af því. Ljóst er af myndbandinu að dæma að einhverjir þeirra hafi hlotið tjón af. Þegar SB mætti á staðinn ásamt eiganda hrossanna var metið að um tvo kosti væri að ræða. Annars vegar að vörslusvifta eigendur hestanna, sem er þung og erfið aðgerð eða þá leið sem valin var, að farga hestunum strax í samráði við eigendur þeirra. Rétt er að taka fram að um 5 hesta var að ræða og var 4 þeirra fargað en einn meðhöndlaður á ábyrgð MAST. Ástæða þess að stofnunin kom að því er að fyrrgreindir eigendur hafa ekki aðgang að starfandi dýralæknum vegna skulda og því metið sem dýravelferðarmál að tryggja að sá hestur sem minnst sá á yrði meðhöndlaður. Ef vörslusvifting hefði orðið fyrir valinu hefði varsla og meðhöndlun særðra hesta orðið erfið þar til svifting hefði gengið í gegn og hægt að farga þeim. Sú aðferð förgunar sem valin var, að bógskjóta hestana er sannanlega lögleg. Ólafur viðurkenndi að afar slæmt hefði verið að sá aðili sem átti að urða skrokkana hefði ekki gert það strax og einnig að fjölmiðlaviðtöl hefðu ekki verið nógu vönduð.
Einnig kom fram að ef MAST hefði verið kært vegna málsins ættu lögregluyfirvöld að leita til MAST til að fá umsögn um kæruna. Ólafur var sammála að sá ferill máls væri óeðlilegur. Það er hans mat að það hefði verið verið til muna einfaldara að í gildi væri krafa um búfjárleyfi vegna hrossaeignar. Bændasamtök Íslands hefðu lagst gegn því.
Ólafur fór af fundi eftir rúmlega klukkutíma samræður og var stjórnin sammála umað afar gagnlegt hafi verið að fá Héraðsdýralækni til að skýra þeirra hlið málsins.

Eftirfarandi bókun var gerð vegna förgunar graðhesta á Skriðulandi í Hörgársveit.
Stjórn BSE beinir því MAST að bæta verkferla þegar koma upp mál þar sem dýravelferð er í húfi. Ljóst er að þegar ekki er vandað til verka geta komið upp mál sem skaðað geta orðspor íslensk landbúnaðar meir en ástæða er til. Það vekur nokkra furðu að MAST taki ábyrgð á kostnaði vegna meðhöndlunar búfjár fyrir einstaklinga. Nauðsynlegt er að farið verði yfir fyrrgreint mál til að stofnunin geti lært af, því mikilvægt er að traust ríki milli bænda og Matvælastofnunar.
3. **Ákvörðun um fund með Svanfríði Ingu Jónasdóttur** formanni samráðshóps um endurskoðun búvörusamninga. Stefnt að fundinum 14.9. kl. 10. Á fundinn verða boðaðir forsvarsmenn FEK, FSE, fulltrúa svínabænda og garðyrkju auk stjórnar BSE og búnaðarþingsfulltrúa á svæðinu.
4. **Húsnæðis- og starfsmannamál í Búgarði.** Þórður hættir um áramótin. GHG að mestu hættur. Er hægt að halda áfram með kortateikningar.
Stjórnin leggur til að kannað verði hvað breytingar á húsnæðinu mundu kosta til að ná betri nýtingu á útleigu á skrifstofum. Þegar það liggur fyrir, verði metið hvort farið verði í breytingar eða skrifstofur auglýstar til útleigu. Einnig er mat stjórnar að rétt sé að endurskoða leiguverð til þeirra sem leigja skrifstofur í dag.
5. **Bréf til bænda um félagskerfið og fl.** Lagt fram til kynningar.

Fundi ekki slitið kl.15.15